Η παραβατικότητα στη Θεσσαλονίκη και η νέα ελληνική διοίκηση (1912-1922)
Creators: name: Παπαγιάννης, Χρήστος Δημητρίου
Publisher: name: Aristotle University of Thessaloniki
Year: 2015
Subjects: Παραβατικότητα
Θεσσαλονίκη
Γενική Διοίκηση Μακεδονίας
Delinquency
Thessaloniki
General Administration of Macedonia

description: Σκοπός της εργασίας είναι η εξέταση των φαινομένων παράβασης στη Θεσσαλονίκη μετά την προσάρτηση της πόλης στο ελληνικό κράτος. Βασικό ερώτημα αποτέλεσε το αν η μετάβαση από την οθωμανική στην ελληνική κυριαρχία αποτέλεσε καίρια εξέλιξη όσον αφορά την αλληλεπίδραση των φορέων εξουσίας και των λειτουργών της με τον πολυπολιτισμικό πληθυσμό της πόλης. Η εργασία στηρίχθηκε στα έγγραφα του Τριμελούς Πλημμελειοδικείου Θεσσαλονίκης, στα αστυνομικά δελτία της εποχής, στην αποδελτίωση του τοπικού Τύπου και στην πλούσια βιβλιογραφία για την εγκληματικότητα και την παράβαση στη σύγχρονη και νεότερη εποχή καθώς και στη βιβλιογραφία για την τοπική ιστορία της πόλης. Αναλύεται το νομικό πλαίσιο της εποχής, καθώς κατά την υπό εξέταση εποχή ψηφίστηκαν σημαντικοί νόμοι που αναβάθμιζαν σε σημαντικό βαθμό το ποινικό δίκαιο και ενέτειναν τη δίωξη ορισμένων φαινομένων. Αναφέρθηκαν οι μηχανισμοί εξουσίας και καταστολής και η λειτουργία τους στις Νέες Χώρες και ειδικότερα στη Θεσσαλονίκη. Αναλύθηκαν επίσης οι πολιτικές, κοινωνικές, οικονομικές και δημογραφικές συνθήκες που επικρατούσαν καθ’ όλη την υπό εξέταση χρονική περίοδο. Τα τέσσερα κεφάλαια που αφορούν την αξιοποίηση του αρχειακού υλικού αφορούν τη νομική διάκριση των εγκλημάτων σε αδικήματα κατά της πολιτείας, κατά του προσώπου, κατά της περιουσίας και της ιδιοκτησίας, κατά της τιμής και των ηθών. Πέρα από τα γνωστά και διαδεδομένα αδικήματα, διαμορφώθηκαν και ιδιαίτερες μορφές αδικημάτων, χαρακτηριστικές των εξελίξεων και των συνθηκών που επικρατούσαν στη Θεσσαλονίκη, όπως η αισχροκέρδεια ή η παράνομη εκμετάλλευση της πυρίκαυστης ζώνης. Μελετήθηκαν ως ένα βαθμό οι κοινωνικές ομάδες που συνιστούσαν τις «επικίνδυνες τάξεις» και οι «επικίνδυνες περιοχές» της πόλης. Κέντρο διαφθοράς και εστία συγκέντρωσης του υποκόσμου της εποχής ήταν η περιοχή της Μπάρας. Στην εξαγωγή συμπερασμάτων βοήθησε και η ποσοτική απεικόνιση του εγκλήματος κατά πράξη και σύμφωνα με τα χαρακτηριστικά των δραστών –φύλο, θρήσκευμα, επαγγελματική ιδιότητα-. Κοινή συνισταμένη σε όλη την υπό εξέταση περίοδο αποτέλεσε η εμμονή των αρχών στη διατήρηση της δημόσιας τάξης και ασφάλειας και η γενικότερη αίσθηση ασυμβίβαστου πνεύματος και ανυπακοής που χαρακτήριζε σημαντικό κομμάτι του ντόπιου πληθυσμού. Αν και το κλίμα που απέρρεε από τη δημόσια σφαίρα της πόλης ήταν ότι η μετάβαση στην ελληνική κυριαρχία προκάλεσε γρήγορα και θετικά αποτελέσματα, στην πραγματικότητα η μετάβαση αυτή δεν ήταν αρμονική.
description: The aim of the thesis is the view of the delinquency and crime in Thessaloniki after the annexation of the city in the Greek state. The main question was if the transition from the Ottoman to the Greek sovereignty formed crucial change on the interplay between the authorities and the state officials on one side and the multicultural and multilingual population of the city on the other hand. The thesis is based on judicial documents, on police reports, on the Press, and also in the extended bibliography about crime and dangerous classes along the modern and the contemporary period and the local history also. There is also reference on how law enforcement worked and on the establishment of the Greek Police and Courts in New Lands, including Thessaloniki. It is analyzed the judiciary and the penal law, since during the reported period the state passed a variety of penal laws that boosted the crime prosecution. It was also necessary to examine the political, the economical, the social and the demographic conditions that prevailed over the city. The four sessions, where the archival material is exposed, concern the legalistic distinction of crime in offences against the State, against the person, against the property and against the honor and the ethics. They were formed particular types of offenses, according to the forenamed conditions, like manipulation in trade and speculation over the exploitation of the burned out area of the city. The most dangerous and outlawed region of the city was Mpara, where the dangerous classes and the underworld of the city acted. For reaching the deductive derivation, it was significant to show the quantitative depiction of offenses according to the sex, the religion and the occupation of the perpetrators. Authorities were obsessed with the preservation of public security and order. On the contrary, citizens of Thessaloniki were uncompromising and naughty with laws, policemen and courts. The view of the Greek authorities and the Greek press was that the transition to the Greek sovereignty caused beneficial results; in fact, the transition was not as easy as it showed. It took a long time for both the civil servants and the locals to accept and respect each other.